שמואל דוב ווייס

**דלתות ברשות הרבים**

**(1) עבודת הקודש בית נתיבות שער ב סימן ד**

ויראה לי שאין צריך דלתות ננעלות מכאן ומכאן אלא כל שיש כאן דלת ננעלת בלילה ולחי או קורה מכאן הרי זה רשות היחיד, שאין רשות הרבים אלא המסור לרבים בכל עת והואיל ויש לזה דלת ננעלת בלילה וחוסמת העוברים שם בלילות אין זו רשות הרבים.

**(2) עבודת הקודש בית נתיבות שער ג סימן א**

איזו היא רשות הרבים, כל מקום שהוא רחב שש עשרה אמה על שש עשרה אמה ומתקבצין שם בני אדם לסחורה ולעשות שם צרכיהם כשוקים שבמדינות, ואף על פי שדלתות המדינה ננעלות בלילה, וזו היא פלטיא שאמרו. וכן המבואות המפולשין ופתחיהן מכוונים זה כנגד זה ורחבין שש עשרה אמה והעם עוברין ביניהן כדגלי מדבר והעגלות. במה דברים אמורים בשאין דלתותיהן ננעלות בלילה, היו דלתותין ננעלות בלילה אין זה רשות הרבים, שאין רשות הרבים אלא הנמסר לרבים בכל שעה.

**(3) רבינו יהונתן מלוניל על הרי"ף מסכת עירובין דף ב.**

אבל בדלתות מכאן [ומכאן] וננעלות בלילה מיערבא משו' דמשוי ליה כחצר שהרבים נכנסין בזו ויוצאין בזו דרשות היחיד היא לשבת אפי' לטלטל, וירושלים נמי מיערב' כיון דדלתותיה נעולות בלילה ואף על פי [שכל זמן] שלא עירבה הויא ככרמלית כדאמרינן בסוף מסכתין [דף קא א] דקרי לה כרמלית, דקא מקשינן לרבנן אמר ר"מ רה"ר וקא מייתי אינהו ראי' מכרמלית דירושלים כרמלית היא דא"ר יוחנן אלמלא וכו'. וצ"ע גדול היכי מיערבא בדלתות לבדן כיון שנקרא כרמלית וכי עירוב מפיק לה מכרמלית.

**(4) חידושי הריטב"א מסכת עירובין דף ו:**

אבל לא פרכינן דבירושלים בעינן שתי דלתות ובית הלל סגי להו בחד לחנניה, דהא פשיטא דכיון ששלש מחיצות מן התורה דיו בדלת אחת כמו בשתים.

**(5) חידושי הריטב"א מסכת עירובין דף כב.**

והאמר רבה בר בר חנה אמר ר' יוחנן ירושלים אלמלא דלתותיה ננעלות בלילה. פי' וכל שדלתותיה ננעלות בלילה נדון כסתימה גמורה ומחיצה שלימה וכאילו יש כאן ד' מחיצות.

**(6) רמב"ם הלכות שבת יד:א**

ואי זו רה"י? ... וכן מקום שהוא מוקף ארבע מחיצות גובהן עשרה וביניהן ארבעה על ארבעה או יתר על כן, אפילו יש בו כמה מילין אם הוקף לדירה, כגון מדינה המוקפת חומה שדלתותיה ננעלות בלילה ... כולן רה"י גמורה הן.

**(7) רמב"ם הלכות עירובין א:א**

...וכן הדין במדינה שהיא מוקפת חומה גבוהה עשרה טפחים שיש לה דלתות וננעלות בלילה שכולה רשות היחיד היא, זה הוא דין תורה.

**(8) רמב"ם הלכות שבת יז:י**

שני כתלים ברשות הרבים והעם עוברים ביניהם כיצד מכשיר ביניהם? עושה דלתות מכאן ודלתות מכאן ואחר כך יעשה ביניהם רה"י, ואינו צריך לנעול הדלתות בלילה אבל צריך שיהיו ראויות להנעל, היו משוקעות בעפר מפנה אותן ומתקנן להנעל, אבל צורת פתח או לחי וקורה אינן מועילין בהכשר רה"ר.